**Zápisnica z online zasadnutia výboru Slovenskej sociologickej spoločnosti pri SAV,**

**ktoré sa uskutočnilo dňa 21.07.2020 od 14:00 do 15:00 hod.**

Prítomní: M. Čambáliková, R. Klobucký, M. Zeman, G. Brutovská, P. Czirák, Z. Révészová, M. Fero, R. Hofreiter

Ospravedlnení: R. Džambazovič, Z. Kusá, E. Laiferová

PROGRAM

1. Otvorenie

2. Príprava Valného zhromaždenia SSS pri SAV

3. Záver

**Bod 1**

On-line zasadnutie výboru o 14:00 otvorila predsedníčka SSS pri SAV M. Čambáliková. Poďakovala Z. Révészovej za technickú prípravu on-line zasadnutia a privítala všetkých prihlásených. Skonštatovala, že Výbor SSS pri SAV je uznášaniaschopný. Za zapisovateľku bola určená G. Brutovská.

**Bod 2**

Program zasadnutia výboru, konkrétne príprava Valného zhromaždenia SSS pri SAV, bol schválený. Návrh Programu Valného zhromaždenia SSS pri SAV (ďalej len „VZ“) bol e-mailom zaslaný všetkým členom výboru v predstihu a stal sa podkladom rokovania o príprave VZ SSS pri SAV (Návrh programu VZ SSS pri SAV je Prílohou zápisnice). M. Čambáliková vyzvala členov Výboru SSS pri SAV, aby sa vyjadrili k navrhovanému miestu, termínu a času konania VZ a jeho programu. Všetci členovia výboru súhlasili, aby sa Valné zhromaždenie konalo **dňa 3. septembra 2020 o 10:30 hod. vo Veľkej aule v areáli SAV na Patrónke (Dúbravská cesta 9)**. Jednoznačný bol aj súhlas s navrhnutým Programom VZ SSS pri SAV.

Následne teda členovia Výboru SSS pri SAV pristúpili k rozdeleniu úloh prípravy a realizácie VZ.

1. Informovanie členskej základne SSS pri SAV o konaní VZ.

Príprava materiálov k zaslaniu členom SSS pri SAV – Pozvánka, Program VZ a mapa mesta, resp. spojenia zo železničnej a autobusovej stanice na Patrónku).

Zodpovední: M. Zeman, Z. Révészová

Termín: najneskôr do 28.7.2020

E-mailové zaslanie materiálov (Pozvánka, Program VZ, mapa spojenia) členom SSS pri SAV.

Zodpovedný: R. Džambazovič

Termín: najneskôr do 2.8.2020

1. Návrhy na členov jednotlivých komisií.

Výborom SSS pri SAV bolo jednohlasne odsúhlasené, že každá komisia bude mať 3 členov, z toho 2 budú členovia Výboru SSS pri SAV a jeden bude zvolený z pléna na návrh účastníkov VZ.

Mandátová komisia: M. Fero, R, Hofreiter + ďalší člen z pléna

Volebná komisia: R. Džambazovič, E. Laiferová + ďalší člen z pléna

Návrhová komisia: R. Klobucký, G. Brutovská + ďalší člen z pléna

M. Čambáliková oboznámila členov jednotlivých komisií s ich úlohami pri príprave a samotnej realizácii VZ. Potrebné je, aby v najbližšom čase boli kontaktovaní tí členovia SSS pri SAV, ktorí boli navrhnutí členskou základňou do Výboru SSS pri SAV a bol získaný ich súhlas s kandidatúrou. Poverený touto úlohou bol R. Džambazovič. Následne bude potrebné pripraviť písomný návrh kandidátky, zabezpečiť jej prepis na hlasovacie lístky a pripraviť potrebný počet hlasovacích lístkov na tajné voľby na VZ. Zodpovední: R. Džambazovič a E. Laiferová.

1. Správa o činnosti Výboru SSS pri SAV od ostatného VZ SSS pri SAV (2018, Bratislava).

Správu o činnosti Výboru SSS pri SAV so stručným prehľadom jednotlivých akcií pripraví a prednesie M. Čambáliková.

1. Správa o aktivitách jednotlivých sekcií a pobočky SSS pri SAV od ostatného VZ.

M. Čambáliková listom osloví jednotlivých vedúcich sekcií a Východoslovenskej pobočky SSS pri SAV, aby si pripravili stručné správy o ich aktivitách od ostatného VZ SSS pri SAV a predniesli ich na VZ. Termín: do 02.08.2020.

5) Správa hospodára a správa revízorov

Správu o hospodárení SSS pri SAV pripraví M. Zeman. Správu revízorov pripravia Z. Révészová a P. Czirák.

1. Správa mandátovej komisie

Správu mandátovej komisie prednesie jej predseda.

1. Vyhlásenie volieb do Výboru SSS pri SAV a Revíznej komisie SSS pri SAV

Členovia volebnej komisie budú zabezpečovať vyhlásenie, priebeh a regulárnosť volieb.

1. Diskusia

Na základe diskusie, podnetov a programu VZ pripraví návrhová komisia návrh uznesení a predloží ich na schválenie VZ.

1. Vyhlásenie výsledkov súťaže o Cenu Alexandra Hirnera za najlepšiu sociologickú prácu udeľovanú v roku 2020

Ďalším bodom Programu VZ SSS pri SAV bude vyhlásenie víťazov súťaže o Cenu Alexandra Hirnera za najlepšiu sociologickú prácu udeľovanú v roku 2020. M. Čambáliková listom pozve všetkých, ktorí získali túto Cenu. Zodpovední za prípravu ocenenia - diplomu sú: text – R. Klobucký a grafická úprava: Z. Révézsová, v termíne najneskôr do 31.8.2020. Tlač diplomu zabezpečí Z. Révészová.

Členovia Výboru SSS pri SAV sa tiež uzniesli oceniť predsedu a členov poroty, ktorá hodnotila sociologické práce. Peňažné poukážky v sume 50 EUR pre predsedu poroty a 30 EUR pre členov poroty zabezpečí M. Zeman. Predseda a členovia poroty budú listom od M. Čambálikovej vyzvaní zúčastniť sa VZ SSS pri SAV.

Občerstvenie pre účastníkov VZ SSS pri SAV bude zabezpečené M. Čambálikovou a M. Zemanom z prostriedkov SSS pri SAV (nebude konaná konferencia) do hodnoty 150 EUR.

**Bod 3**

M. Čambáliková poďakovala za účasť a o 15:00 ukončila rokovanie.

V Kluknave 22.07.2020

Zapísala G. Brutovská

Overila: M. Čambáliková